CELEX: 32020D0755
Language: lv
Date: 2020-06-08 00:00:00
Title: Padomes Lēmums (KĀDP) 2020/755 (2020. gada 8. jūnijs), ar kuru groza Lēmumu (KĀDP) 2016/2383 par Savienības atbalstu Starptautiskās Atomenerģijas aģentūras darbībām, ko veic kodoldrošības jomās, kā arī īstenojot ES Stratēģiju masu iznīcināšanas ieroču izplatīšanas novēršanai

9.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  LI 179/2
               
            
         PADOMES LĒMUMS (KĀDP) 2020/755
         (2020. gada 8. jūnijs),
         ar kuru groza Lēmumu (KĀDP) 2016/2383 par Savienības atbalstu Starptautiskās Atomenerģijas aģentūras darbībām, ko veic kodoldrošības jomās, kā arī īstenojot ES Stratēģiju masu iznīcināšanas ieroču izplatīšanas novēršanai
         EIROPAS SAVIENĪBAS PADOME,
         ņemot vērā Līgumu par Eiropas Savienību, un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2016. gada 21. decembrī pieņēma Lēmumu (KĀDP) 2016/2383 (1), kas paredz, ka lēmuma 1. pantā minētajām darbībām ir 36 mēnešu īstenošanas periods, sākot no minētajā lēmumā norādītā finansējuma nolīguma noslēgšanas dienas.
                  
               
                     (2)
                  
                  
                     Finansējuma nolīgums ar Starptautisko Atomenerģijas aģentūru (SAEA) tika parakstīts 2017. gada 15. jūnijā, un tādēļ tā termiņš beidzas 2020. gada 14. jūnijā.
                  
               
                     (3)
                  
                  
                     SAEA 2020. gada 8. maijā lūdza pagarināt Lēmumā (KĀDP) 2016/2383 paredzēto īstenošanas periodu un nolīguma noslēgšanas termiņu no 36 līdz 42 mēnešiem, proti, līdz 2020. gada 14. decembrim. Pieprasītais pagarinājums ir saistīts ar Covid-19 pandēmiju un visu braucienu un sanāksmju, kas nav kritiski svarīgas, pagaidu apturēšanu līdz 2020. gada 1. jūnijam, tostarp to sanāksmju apturēšanu, kuras paredzētas Vīnē un kurās nepieciešama nerezidējošu ekspertu dalība.
                  
               
                     (4)
                  
                  
                     Lēmuma (KĀDP) 2016/2383 1. pantā minētās darbības, neatstājot nekādu ietekmi uz finanšu resursiem, var turpināt veikt līdz 2020. gada 14. decembrim.
                  
               
                     (5)
                  
                  
                     Tāpēc Lēmums (KĀDP) 2016/2383 būtu attiecīgi jāgroza.,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2016/2383 5. panta 2. punktu aizstāj ar šādu:
            “Šis lēmums zaudē spēku 2020. gada 14. decembrī.”
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 8. jūnijā
            
               
                  Padomes vārdā –
               
               
                  priekšsēdētāja
               
               A. METELKO-ZGOMBIĆ
            
         
         
            (1)  Padomes Lēmums (KĀDP) 2016/2383 (2016. gada 21. decembris) par Savienības atbalstu Starptautiskās Atomenerģijas aģentūras darbībām, ko veic kodoldrošības jomās, kā arī īstenojot ES Stratēģiju masu iznīcināšanas ieroču izplatīšanas novēršanai (OV L 352, 23.12.2016., 74. lpp.).